പൊന്നറ കിഴക്കുപുറം ഏലായില് നെല്കൃഷിക്ക് തുടക്കം ആറ്റിങ്ങല്: കൃഷി മുടങ്ങിയ പൊന്നറ കിഴക്കുപുറം ഏലായില് നെല്കൃഷിക്ക് തുടക്കമിട്ട് നഗരസഭയും കര്ഷക കൂട്ടായ്മയും. നഗരസഭ ചെയര്പേഴ്സണ് അഡ്വ.എസ്. കുമാരി ഞാറ് നട്ട് ഉദ്ഘാടനം നിര്വഹിച്ചു. സുഭിക്ഷകേരളം പദ്ധതിയുടെ ഭാഗമായി 2019 ല് നെല്കൃഷി ആരംഭിെച്ചങ്കിലും കഴിഞ്ഞ വര്ഷം ഇവിടെ കൃഷിയിറക്കാന് സാധിച്ചില്ല. തുടര്ന്ന്, ഇത്തവണ നെടുങ്കരി പാടശേഖര സമിതിയുടെ സഹായത്തോടെ വീണ്ടും കൃഷി പുനരാരംഭിക്കുകയായിരുന്നു. കൃഷിക്കാവശ്യമായ ജലത്തിന് സമീപത്തെ ചെറുതോടുകളും അനുബന്ധ ജല സ്രോതസ്സുകളും വൃത്തിയാക്കി. വൈസ് ചെയര്മാന് ജി. തുളസീധരന് പിള്ള, വികസന സ്റ്റാന്ഡിങ് കമ്മിറ്റി ചെയര്പേഴ്സനും വാര്ഡ് കൗണ്സിലറുമായ എസ്. ഷീജ, വിദ്യാഭ്യാസ സ്റ്റാന്ഡിങ് കമ്മിറ്റി ചെയര്പേഴ്സണ് ഗിരിജ, കൃഷി ഓഫിസര് വി.എല്. പ്രഭ, വിഷ്ണു ചന്ദ്രന്, ജോയി, പാടശേഖര സമിതി ഭാരവാഹികളായ സംഗീത്, നമ്ബി, പ്രശാന്ത്, വിനീഷ്, അഖില്, ശരത് തുടങ്ങിയവര് തൊഴിലുറപ്പ് തൊഴിലാളികളോടൊപ്പം ഞാറ് നടീലിന് നേതൃത്വം വഹിച്ചു.